Аԥсны Аҭҵаарадыррақәа ракадемиа иатәу Аекологиа аинститут аиҳабы Роман Дбар арадио Sputnik аефир аҟны еиҭеиҳәеит адгьылбжьарамшынтә акәуа ҷыдарас иамоу, Ашәҟәы ҟаԥшь изҭагалоу, Аԥсны шаҟа акәуа хкы уԥыло, урҭ реиҩдраашьа атәы.
Аԥсуаа рҟны ирацәоуп аҵас ԥшӡақәа. Урҭ иреиуоуп хшла аиуара абжьаҵара, ма акыкацҳара захьӡу аҵас. Уи зрыбжьарҵози ишымҩаԥыргози атәы еилылкаарц афольклорҭҵааҩ Есма Ҭодуа длыҿцәажәеит Дәрыԥшь ақыҭан инхо Дбар–Ҭаниа Рита.
Аҟәатәи "Аӡыканал" иатәу Ешыра ақыҭан иҟоу аӡцрыҵрыцқьарҭақәа ркомплекс аиҳабы Мирон Чачхалиа арадио Sputnik аефир аҟны арубрика "Раионк аԥсҭазаараҟынтә" аҿы еиҭеиҳәеит акомплекс аусура шеиҿкаау атәы.
Аԥсны Аҭагылазаашьа ҷыдақәа рзы аминистрра адыррақәа рыла, иҳаҩсыз уахыки-ҽнаки рзы Ԥсоу аҳәаа иахысит 128-ҩык ауааԥсыра.
Амҽыша, лаҵара 24 рзы аԥсылманцәа иазгәарҭоит Ураза-баирам - иԥшьоу амза Рамадан аан изҵаз ачгара ахьхыркәшахаз иазку аныҳәа.
Сергеи Дбар ихьӡ зху Аԥсны Аџьынџьтәылатә еибашьра Аҳәынҭқарратә музеи афондқәа реиҳабы Гәыгәыца Џьыкырԥҳа арадио Sputnik Аԥсны аефир аҿы еиҭалҳәеит амузеи аҿы иӡыргоу аԥсуа шәақь аҭоурых.
Ажәытәан, аԥсуаа арахә рыдларц азы аныҳәарақәа мҩаԥыргон. Шықәсык аҟынӡа зхыҵуаз ажәҵыс рӡатәуан, ианхьалак ахш агьама рбаанӡа еиҭаныҳәон. Абарҭ акәамаҵамақәа ртәы ҳзеиҭалҳәеит Лӡаа ақыҭан инхо, 84 шықәса зхыҵуа, иахьагьы арҭ ақьабзқәа ныҟәызго Ашьа Дбарԥҳа–Жьиба.
Калдахәара ақыҭан инхо Лариса Саӷариаԥҳа илдыруа аҭҳәақәа рыла ауааи, арахәи, аҽқәеи ршьапы иқәлыргылоит, убас илхәышәтәуеит аԥшьра ҳәа изышьҭоу ачымазареи, акәырҵыкьи, еиуеиԥшым ашәрақәеи. Шәаԥхьарц ишәыдаагалоит аҭәҳәаҟаҵаҩ илызкны Саида Жьиԥҳа иазлырхиаз аматериал.
Очамчыра араион аҵара аҟәша аиҳабы Феликс Џьынџьиа арадио Sputnik аҟны арубрика "Раионк аԥсҭазаараҟынтә" аҿы еиҭеиҳәеит аҵарашықәс шыхдыркәшаз атәы.
Аҭоурых аҿахәы, Аԥсадгьыл ахьаа, аԥсуаа рыбзиабара зыԥсҭазаароу Ҭырқәтәыла инхо абырг Илҳан Аҩӡба игәҭахәыцрақәа ирызкуп ажурналист Сырма Ашәԥҳа ишәыдылгало анҵамҭа.
Акыр шықәса ҵуеит, Ашәҟәы ҟаԥшь иану Лӡаа иуԥыло адгьылбжьарамшынтә акәуақәа Аԥсни, Урыстәылеи рҵарауаа рыҭҵаара иаҿуижьҭеи. Ақыҭанхацәагьы акәуақәа рпопулиациа иагымхарц азы рылаԥш рхуп. Аԥстәқәа ишрыхӡыӡаауа еиҭеиҳәеит аҭыԥантәи анхаҩы, абиолог қәыԥш Умар Џьакониа.
Ашәҟәыҩҩы, аҭоурыхҭҵааҩ Денис Чачхалиа арадио Sputnik аефир аҿы еиҭеиҳәеит Симон Канатәи имшныҳәа аԥсуа жәлар рзы ҵакыс иамоу атәы.
Аҭаларазы алхратә кампаниахь инашьҭхоит аҳәаанырцә тәылауааи, атәылауаҩра змам ахаҿқәеи, аҳәаанхыҵ инхо аџьынџьуаагьы уахь иналаҵаны.
Иҳаҩсыз уахыки-ҽнаки рыла акоронавирустә инфекциа рылоу ирыламу агәаҭаразы атестқәа ирхысит 69-ҩык ауааԥсыра.
Лыхны ақыҭа ахада Џьансыхә Ҷкотуа арадио Sputnik Аԥсны аефир аҿы еиҭеиҳәеит ақыҭаҿы иҟоу ауадаҩрақәа ртәы.
Алхас Ҷолокәуа Аԥсны ахада иҿы иҟоу АИХқәа рымадаразы аусбарҭа аиҳабыс иҟаҵаразы аусԥҟа атәыла ахада Аслан Бжьаниа инапы аҵаиҩит ахәаша, лаҵара 22 рзы.
Аԥсны аиҳабыра иалыркааит еиҳа аԥыжәара зҭатәу абиуџьеттә ныхрақәа рхырхарҭа ареспубликатә биуџьет аҭышәныртәаларазы.
Урыстәыла ахада Владимир Путин атәылаҿ асанитар-епидемиологиатә ҭагылазаашьазы аиҳабыра реилацәажәара далахәын.
Апандемиа ааҟалазар ареспубликаҿы 25-ҩык авирус рыхьхьеит. Фҩык ргәабзиара шьақәгылахьеит, аӡәы лыԥсҭазаара далҵит.
Аԥсны зҽаԥсазтәыз артист, Леон иорден занашьоу Гарри Сангәлиа лаҵара 22 рзы 60 шықәса ихыҵуеит. Арадио Sputnik Аԥсны аефир аҿы иара еиҭеиҳәеит иԥсҭазаара акәашара ишадиҳәалаз атәы.